Acest episod abordează subiecte delicate legate de identitatea de gen.
Ca parte a acestor evenimente, imaginile prezentate sunt conforme
și respectă identitatea persoanelor filmate.
Apropo de Hristos și de Antihrist,
de ce e Hristos atât de relaxat?
Bună! Eu sunt Jeff.
UNIVERSUL FLĂCĂRILOR GEMENE
Astăzi vom discuta despre posibilitatea ca Isus să fi revenit.
Am barba Lui, părul și ochii albaștri.
Dar da, întreb
dacă aș putea fi Isus.
Jeff? Recunoaște deschis și spune: „Sunt Domnul Isus.
„Am revenit.”
Domnul e pus pe șotii.
În urmă cu câțiva ani, avea părul scurt.
Vreau să vorbesc despre părul meu.
E un subiect interesant de discuție.
Apoi l-a lăsat să crească până pe la umeri.
Are barbă...
Bine ați revenit!
Jeff și-a construit imaginea lui Isus din punct de vedere fizic.
Sfânt, sfânt, sfânt Da!
Vreau să-mi primiți învățăturile.
Vreau să-mi primiți iluminarea.
Dacă cineva pretinde acest tip de putere divină,
adeseori se petrece ceva abuziv.
Înșelăciune.
Cred că Jeff și Shaleia sunt periculoși.
Dacă vreți să fiți scârboși, dacă vreți să fiți ciudați,
dacă nu vreți să evoluați, să vă ia dracu'!
Afacerea mea depinde de voi toți.
Dacă le ceri ajutorul, devin și mai periculoși.
Arătați-mi ce puteți și o să vă arăt și eu ce naiba pot.
Căutând cu disperare sufletul pereche:
EVADARE DIN UNIVERSUL FLĂCĂRILOR GEMENE
Bine ați revenit la un alt curs savuros al Școlii de ascensiune!
În acel moment, aveam motive întemeiate să cred că erau liderii unui cult.
Încă nu eram sigură.
Bineînțeles, voiam să le ascult părerea și să văd ce au de zis.
Fiți binecuvântați și... Namaste!
- Ne vedem săptămâna viitoare. - Namaste!
În iunie 2020, în ciuda pandemiei, mi-am convins,
în sfârșit, editorii, să mă trimită în Michigan.
SUTTONS BAY, MICHIGAN IUNIE 2020
Eram nerăbdătoare să-i cunosc,
pentru că majoritatea urmăritorilor lor îi cunoscuseră doar în mediul online.
Voiam să văd cum erau în spatele camerelor.
Voiam să văd cum trăiesc,
pentru că, de obicei, afli cele mai multe lucruri despre cineva
din felul în care se comportă când nu îl vede nimeni,
nu din cum se prezintă intenționat în fața lumii.
Eram singură, departe de casă.
M-au speriat anumite lucruri pe care le auzisem de la foști membri
și nu știam de ce erau în stare.
Așa că am luat câteva măsuri de precauție.
Îmi partajam locația pe WhatsApp cu editorul meu
și cu logodnicul meu, pentru orice eventualitate.
PARTAJAȚI LOCAȚIA LIVE
CASA LUI JEFF ȘI A SHALEIEI
În cinci ani, Jeff și Shaleia au trecut
de la a dormi pe canapelele cunoscuților la proprietatea lor cu vedere la lac
aflată într-o comunitate semi-privată din Michiganul de nord.
Am fost foarte derutată când am ajuns la ei acasă.
Nu-mi venea să cred că eram acolo.
Ei bine, asta este priveliștea.
O să observi că iarba noastră este plină de buruieni.
- E organică. - Dar nu e ca și cum...
Grădinarul nostru a venit la pachet cu casa.
A zis că așa e cel mai bine.
Așa că l-am crezut.
- Da, asta e piscina și... - Asta e piscina.
O încălzim destul de tare, fiindcă nu agreăm apa rece.
Nu ne place deloc apa rece.
Frumos! E foarte drăguță.
Eram agitată și am ascuns asta.
Urmărisem multe ore de conținut video cu ei. Simțeam că îi cunosc,
dar nu îi văzusem în realitate.
Aici filmăm predicile.
Transmisiunile.
Tocmai am montat asta.
Cât eram acolo, nu voiam să aduc în discuție niciun subiect controversat,
pentru că nu voiam să-i enervez cât timp stăteam în casa lor.
- Câte camere sunt acolo? - Două.
Alice: Două. Bine.
Eram ca un burete. Mă dusesem ca să absorb cât mai multe informații cu putință
despre stilul lor de viață.
Creăm casa asta împreună.
Hai să urcăm scările, dragă!
- Să nu facem ceva de prisos! - Grozav!
Încă suntem în faza
de proiectare și de alegere a materialelor,
fiindcă trebuie o comandă specială pentru o masă.
Decorau casa și comandaseră niște cristale uriașe.
Cristale de ametist cam atât de înalte.
Erau două.
Acesta este calcitul care crește în ametist.
Shaleia îmi spunea că discută cu ele în fiecare zi,
că stă lângă cristal și ascultă ce îi spune.
Literalmente, cristalul îi trimite mesaje de pe lumea cealaltă.
Și ea, cu ajutorul acestor mesaje,
a proclamat că un cristal e masculin, iar celălalt, feminin.
Deci cristalele au propriul gen,
ceea ce cred că spune multe despre cum vede Shaleia lumea.
Nu am terminat holul. Aici vom avea un perete cu maeștri.
Am fost îngrozită în majoritatea timpului petrecut acasă la Jeff și Shaleia.
Voiam să-i văd filmând un clip pentru YouTube. În asta consta influența lor.
Ea e noua mea prietenă, Alice Hines.
Dar nu vă faceți griji, e doar o prietenă.
Nu e noua mea flacără geamănă sau ceva de genul ăsta.
A insistat să apar în clipul lui pe YouTube
și m-a intervievat el pe mine.
Dacă cititorii tăi ar ști ce știi tu,
crezi că ar crede că flăcările gemene există?
Răspunsul sincer este că nu știu sigur. Trebuie să mă gândesc la asta.
Știam că vor încerca să-mi forțeze mâna
și că vor încerca să-și folosească toate metodele
ca să afle care era scopul meu
și de ce mă aflam acolo.
Știam că trebuie să fiu pregătită pentru asta.
Nimeni... E prima dată când cunosc pe cineva ca tine.
Serios? De ce?
În primul rând, tu ești tu.
M-a dezarmat privirea lui.
Are niște ochi izbitori verzi-albăstrui
și pur și simplu se holbează la tine.
Cred că acestea sunt două metafore...
Și, dacă ești o persoană nesigură
sau dacă nu ești sigură pe tine,
astea pot fi niște tehnici foarte manipulatoare.
Deci totul este în lucru.
- Mulțumim că ați fost alături de noi. - În lucru.
Mulțumim, Alice. Ne vom... Ne vedem în clipurile următoare.
Mulțumesc pentru invitație.
Am petrecut acolo toată ziua de sâmbătă,
și am intrat în atmosferă
și am început să mă relaxez.
- Asta e camera de înfrumusețare. - Așa îi spunem.
Aici îmi țin fardurile.
Sunt organizate foarte bine.
Lui Jeff și Shaleiei le place să dețină bunuri materiale.
- Asta e camera de muzică. - Drăguț!
O să construim un garaj.
Spuneau:
„Să fii lider spiritual presupune, de asemenea, să fii bogat.”
Am comandat-o cu pachetul aerodinamic. E o opțiune specială.
Sunt montate pe exteriorul întregii mașini
și reprezintă un detaliu în plus.
Mi-am dorit o mașină în care să mă simt ca o vedetă rock.
Înseamnă să fii înstărit. E evanghelia prosperității.
Aceștia sunt ochelarii mei speciali, pe care îi port doar în Corvette.
- Serios? - Da. Sunt doar pentru Corvette.
Pe acolo și...
Charlie, coboară!
În acest moment, avem câțiva oameni în carantină.
Lucrurile au devenit și mai ciudate când am mers la subsol.
Aveau câțiva cursanți care locuiau în casa lor.
Atunci i-am cunoscut pe Gabe și Briana.
Am vorbit cu ei, și Gabe și Briana locuiau împreună într-o cameră
din subsolul lui Jeff și al Shaleiei, care era plină cu lucruri.
Gabe anunțase recent că este trans.
GABE Noutăți despre tranziție
După 30 de ani în care am crezut că sunt femeie,
am descoperit adevărul divinului meu masculin.
El a fost călăuzit către identitatea lui masculină
de unul dintre consilierii lui Jeff și Shaleia.
GABE Noutăți despre tranziție
M-au alinat imediat
acceptarea și sprijinul acestei comunități.
Apoi a fost implicat într-o relație de flăcări gemene cu Briana.
Briana a spus: „Sunt heterosexuală. Îmi plac bărbații.”
Jeff și Shaleia au spus: „O să fie bărbat.”
Practic, părea că Gabe, Briana
și celelalte persoane ajutau prin casă.
Oamenii ăștia găteau și făceau curat.
Mâncau alături de Jeff și de Shaleia,
iar Jeff și Shaleia le ofereau învățături spontane.
Au numit acest lucru „Tabăra de pregătire spirituală”.
Mi s-a părut un mare semnal de alarmă.
Hei, e în regulă.
Comunitatea Universului flăcărilor gemene oferă
sprijin, putere și prietenie,
dar, de asemenea, e și o metodă de control.
Când am plecat din casa celor doi, aveam o grămadă de întrebări,
în special despre influența pe care o au asupra oamenilor ca Briana și Gabe.
Bine, cred că transmitem live.
Mai devreme am discutat
despre cum, de-a lungul vieții, nu am fost atrași decât de bărbați.
Deci este o experiență diferită.
Brianei și partenerului ei li s-a cerut
să meargă în Michigan, ca să locuiască cu Jeff și Shaleia
LYNN MAMA BRIANEI
și să le observe uniunea armonioasă.
BRIANA Prima zi de Tabără spirituală
Când am intrat în casa lui Jeff și a Shaleiei,
am simțit o energie foarte iubitoare și caldă...
În acest moment, nu-mi vine să cred ce se întâmplă în viața mea.
Nu-mi vine să cred că acum asta este viața mea.
Că mă confrunt cu asta.
Mic-dejun, prânz, cină, treabă, curățenie, lucru cu sinele...
Mi-a spus că muncește din greu, că muncește încontinuu.
S-a dus acolo de bunăvoie. A plătit ca să se ducă acolo, ceea ce e absurd.
ACCES UN CURS: 1.111$ PLATĂ INSTANT - CUMPĂRĂ ACUM
Briana și-a asumat responsabilitățile stereotipice feminine
de a găti și a face curat,
iar partenerul ei urma să descopere cum să fie mai masculin.
M-am simțit bine cu atribuțiile zilnice.
Munca de grădină mi s-a părut ușoară.
I-au arătat lui Gabe cum să curețe pereții casei
și cum să taie lemne.
La scurt timp, Briana l-a tuns,
iar el purta haine mai masculine.
Îi învățau cum să îndeplinească rolurile
pe care ei credeau că ar trebui să și le asume.
De la o viață apatică și disperată după iubire,
la o viață autentică alături de flacăra lui geamănă.
Mă numesc Jules Gill-Peterson. Sunt istoric în sexualitate și gen.
JULES GILL-PETERSON ISTORIC
Cred că prima dată când am auzit în presă despre Flăcările gemene,
s-a discutat despre controversele legate de organizație,
mai ales despre acuzațiile
conform cărora obligă oamenii să-și schimbe identitatea de gen.
Dacă oamenii sunt forțați să facă lucruri pe care nu și le-au dorit
într-un mediu terapeutic, care ar trebui să le ofere sprijin,
atunci, da, sunt îngrijorată.
Este cel puțin neetic.
Dar asta te face să te întrebi ce altceva se mai întâmplă acolo.
Cât de departe poate merge logica asta?
ÎNAINTE: TRISTĂ, SINGURĂ, DEPRIMATĂ.
DUPĂ: ÎNDRĂGOSTITĂ, FERICITĂ ȘI PROSPERĂ.
O lună sau ceva mai târziu, m-a întrebat într-un mesaj
dacă îi încurajez uniunea de flăcări gemene.
Și atunci am spus: „Te iubesc necondiționat din toată inima,
„dar nu înțeleg această uniune.
„Te rog, ajută-mă să înțeleg!”
Și mi-a spus: „Asta chiar nu e suficient, mamă”,
și a întrerupt orice formă de comunicare.
LYNN 82 DE PRIETENI COMUNI
BLOCARE
„Nu rezolvi nimic dacă te agăți de dezamăgirile din trecut,
„așa că scapă de ele și fii liber!”
Sunt extrem de supărată.
Simt că inima mea a fost frântă din cauza acestor sfaturi
și a acestei consilieri pe care le primesc...
Pe care le-a primit fiica mea de la organizația asta.
Nu părea fericită.
Știm cum arată Briana atunci când e fericită,
și pur și simplu nu era fericită.
Am sunat la poliție ca să văd
dacă au auzit despre activitățile lor și dacă investighează,
deoarece ne facem griji pentru o rudă,
și ne-au spus că investighează.
Speram că, dacă și ei știu, se va rezolva cumva.
CASA LUI JEFF ȘI A SHALEIEI DIN FARMINGTON HILLS
FEBRUARIE 2020
- Bună, Jeff! - Salut!
Ce faci?
- Scuze de deranj. - Poftim?
Detectiv: Departamentul de Poliție Farmington Hills.
Putem să intrăm și să stăm puțin de vorbă?
Jeff: Putem să mergem în altă parte să vorbim?
Detectiv: Dacă vrei. Vrei să vii la secție?
- Nu prea. - Trebuie să vorbim cu tine.
Nu e nicio problemă.
TOATE ÎNREGISTRĂRILE
Detectiv: Oamenii pretind că îi manipulezi...
Jeff: Bine.
Detectiv: ... să presteze muncă neplătită, să comită infracțiuni...
Jeff: E absurd.
Detectiv: ... să își hărțuiască „flacăra geamănă”...
Că îi păcălești și îi pui să-ți dea bani prin intermediul unei escrocherii.
Jeff: Cum aș putea să manipulez pe cineva să facă ceva împotriva voinței lui?
Detectiv: Primim multe apeluri care ne spun despre existența unui cult.
Tratăm asta cu seriozitate, pentru că în Waco, Texas,
și în alte astfel de culte,
oamenii au fost convinși
să bea cianură sau altceva...
Jeff: Așa.
Detectiv: ... și vrem să ne asigurăm că nu se întâmplă nimic de genul ăsta.
Jeff și Shaleia au o grămadă de dușmani.
În special, rudele celor care încă fac parte din organizație.
Și acești oameni chiar vor să vadă
că Jeff și Shaleia suportă consecințele legale.
Partea complicată este că nu este ilegal să conduci o organizație
pe care multă lume o consideră un cult.
POLIȚIA FARMINGTON HILLS RAPORT
Jeff: Care este activitatea ilegală pe care o investigați aici?
Detectiv: Asta încercăm să...
Jeff: Încercați să vedeți dacă se petrece ceva ilegal aici.
Detectiv: Corect.
Detectiv: Înțelegem că aveți o afacere
și, dacă oamenii cumpără și folosesc produsul vostru,
C3324 CIRCUMSTANȚE SUSPECTE
POLIȚIȘTI TRIMIȘI LA ADRESA RESPECTIVĂ
asta e treaba lor.
Jeff: Exact. E un produs online și oamenii pot alege să-l cumpere sau nu.
Detectiv: Corect.
Jeff: Și există o comunitate asociată cu acel produs,
din care oamenii pot alege să facă parte sau nu.
Detectiv: Am înțeles. Mulțumesc.
ÎN ACEL MOMENT, NU ERA CLAR DACĂ SE PETRECE CEVA ILEGAL.
Jeff: Bine, baftă cu investigația!
Detectiv: Mulțumesc, dle.
Jeff: Sper că se va termina rapid.
Multe persoane care fac parte din UFG
susțin că au luat aceste decizii de bunăvoie,
dar, dacă analizezi felul în care au fost luate acele decizii,
Jeff și Shaleia constrâng oamenii timp de luni sau ani de zile
și le distrug imaginea de sine,
compromițându-le liberul arbitru și simțul realității.
Astăzi vom vorbi
despre un subiect foarte solicitat și discutat.
Da.
Energiile flăcărilor gemene
ale divinului masculin și feminin.
Superputere
Jeff și Shaleia le spun oamenilor
că în fiecare uniune de flăcări gemene
există un divin feminin și unul masculin.
Dacă un cuplu de flăcări gemene este un singur suflet împărțit în două,
întotdeauna va exista o parte masculină și una feminină.
Am vorbit cu mai mulți membri care au fost presați
să-și schimbe pronumele și identitatea de gen
sub îndrumarea lui Jeff, a Shaleiei și a consilierilor lor.
Acești oameni au trecut prin momente dificile.
Mi se pare foarte interesantă imaginea publică a Universului flăcărilor gemene.
La suprafață,
folosesc un limbaj care sprijină comunitatea LGBT.
Orice gen poate să existe în orice corp,
din punct de vedere vizual, toate cuplurile sunt în regulă,
atât timp cât există un divin feminin și unul masculin.
Nu seamănă cu terapia de conversie,
pentru că ne-am obișnuit cu terapia creștină,
mai ales cu cea care folosește un limbaj anti-trans.
Dar, când analizezi scopul din spatele acestor lucruri,
mi se pare că nu mai par progresiști
și primitori.
Așa că, pentru mine, nu prea contează
cu ce fel de limbaj progresist și fațadă
se afișează,
atât timp cât practicile, tehnicile și obiectivele
lui Jeff și ale Shaleiei
sunt specifice
creștinismului și conservatorilor americani.
Bine ați revenit la un alt curs
OCTOMBRIE 2018
savuros al Școlii de ascensiune a flăcărilor gemene!
Astăzi e o zi bună.
Aș dori să discut cu Anne și Catrina, dacă sunt dispuse.
Ce faceți, Anne și Catrina? Cum v-a fost ziua?
Bună! Suntem bine. Voi?
Când am luat prima dată legătura cu Jeff și Shaleia,
chiar am crezut
că acel grup se baza pe compasiune,
pe iubirea față de ceilalți și pe umanitate.
CATRINA FOSTĂ MEMBRĂ
De asta m-am implicat.
Vreau să vă pun niște întrebări
despre niște subiecte sensibile.
Vreau să-i respect pe toți cei care se confruntă cu acest subiect,
astfel încât toată lumea să se simtă împăcată și relaxată,
și să nu se simtă presată de acest subiect,
fiindcă, pentru unii, poate fi un subiect foarte sensibil, și e de înțeles.
Bun. Deci vă simțiți confortabil cu ce am zis mai devreme?
Catrina: Da. Mă simt foarte confortabil cu ce ai zis.
Bun. Mai întâi, vreau să o întreb ceva pe Catrina.
Catrina, cum te simți să fii împreună cu un divin masculin în corp de femeie?
Am înțeles
cu ce sens foloseau conceptul de divin feminin și masculin,
și nu ne-a deranjat la început.
Dar apoi ne-am dat seama că vorbeau foarte serios despre asta.
- O iubești din punct de vedere fizic. - Da.
Da. O iubesc pe Anne din punct de vedere fizic.
Iubesc tot ce este ea.
Nivelul meu de atracție nu se schimbă
în funcție de felul în care Anne își exprimă identitatea de gen.
Bine. Cum te simți știind că ai un nume atât de feminin?
Un nume atât de feminin precum Anne.
Așa m-am numit
și m-am identificat dintotdeauna.
De ce ai păstra un nume atât de feminin?
Nu știu. Nu m-am gândit la asta.
- Cum ți se pare „Dan”? - Este...
Nu mă tenta deloc să devin bărbat.
ANNE FOSTĂ MEMBRĂ
Asta sunt eu. Sunt Anne. Sunt femeie.
M-am simțit trădată când nu s-a respectat asta.
Ce nu-ți place la numele „Dan”?
Nu știu. Pur și simplu nu mă identific cu el.
Dumnezeule, ești evazivă.
Și, dacă faptul că ești evazivă te împiedică să evoluezi...
Pur și simplu acceptă numele!
Și a insistat încontinuu până la final
și cred că am cedat amândouă
și am spus: „Bine, o să facem asta.”
O să iau în considerare acest nume.
- Da. - Așa.
Anne voia doar să se termine odată.
- Mersi! - Da.
Anne, bărbatul, și Catrina, am avut o ședință minunată cu voi.
- Foarte bună. - Mulțumim.
Avea nevoie ca Anne să fie de acord în mod public
ca să le poată spune femeilor care reprezentau 95% din comunitatea lor:
„Bine, acum, tu ești bărbatul, și tu ești femeia,
„tu ești bărbatul, și tu ești femeia,
„și asta e flacăra ta geamănă. Acum toți sunteți cuplați.”
JEFF AYAN - Renunță urgent la numele „Anne”. A sosit timpul.
Dacă nu îți însușești numele și pronumele de bărbat, o să pun
pe cineva care-mi respectă munca să se ocupe de vânzări.
Mulțumesc. Ai o săptămână.
Mi-a trimis mesaje în care mă întreba:
„De ce bărbatul tău nu a acceptat numele pe care i l-am dat?”
Nu înțeleg de ce tu și bărbatul tău
nu v-ați ocupat de problema identității de gen.
Nu există niciun motiv logic pentru care să nu faceți asta imediat.
Avea foarte multă putere asupra grupului
și asupra bunăstării noastre,
pentru că știam ce se va întâmpla dacă ea nu ar fi fost de acord.
Am revenit la un nou curs.
Săptămâna trecută am discutat cu Anne, bărbatul, și cu Catrina.
Să vorbim din nou cu ei, dacă sunt dispuși.
Mă stresa foarte tare situația.
Eram de două ori mai stresată, deoarece afacerea și traiul nostru
depindeau de ei.
Anne, bărbatule, recunoaște că te uiți la mine și zici:
„Frate, îmi place cum e el. Vreau să fiu și eu așa.
„Nu e bine așa. E timpul să fac o schimbare. Să fiu bărbat.”
Ceea ce i-au făcut lui Anne,
faptul că au făcut-o să creadă că trebuie să fie bărbat,
ARCELIA FOSTĂ MEMBRĂ
m-a făcut să simt că-mi fierbe sângele în vene.
Lăsați-o naibii să fie ea însăși!
Dan și Catrina.
Domnule Dan, accepți să-ți spun „Dan” și „domnule”?
Nu-mi place numele „Dan”.
Nu-ți place „Dan”? E un nume perfect.
Anne nu a avut nici cea mai mică intenție să-și schimbe identitatea de gen,
dar el a continuat să insiste.
Crezi când spun că în sufletul tău ești bărbat?
Trebuie să fiu dispusă să...
- E un lucru foarte politic. Mă crezi? - Dar sunt dispusă.
Spun că în sufletul tău ești bărbat. Cum se simte asta?
Simt că vorbești
de o realitate exterioară pe care încerci să o aduci în interiorul meu.
Ești nervoasă și te îndepărtezi din cauza furiei,
și asta nu te ajută.
Recunosc un bărbat nervos când văd unul, tu ești.
Era o mare demonstrație de putere,
încerca să ne facă să ne supunem.
Se comporta foarte tactic și abuziv.
Arătați al dracului de stupid ascunzându-vă în spatele minciunii.
Pentru că nu ți-ai schimbat numele, toți zic că dai dovadă de slăbiciune,
nu te poți schimba sau vrei să mă contrazici
Eram cuplul care trebuia să fie complet dedicat,
așa că erau puși în pericol
dacă membrii comunității vedeau
că Jeff nu-și poate exercita controlul.
Nu pot să cred că ai mei cursanți din ultimii trei ani
sunt invidioși și ne urăsc pe mine și pe Jeff Ayan.
Ne-au acuzat că abuzăm oameni.
Le-au spus oamenilor să-și ceară banii înapoi.
MEMBRU AL UNIVERSULUI FLĂCĂRILOR GEMENE
Vreau să-mi rambursați banii INTEGRAL.
Mi-a părut rău pentru ele.
Nu mi-a venit să cred. Pot să spună pur și simplu:
„Te urăsc. Și pe tine. Și pe tine.” Și tu rămâi...
Ni s-a luat de consilieri nesimțiți...
Și-a dat seama că, până la urmă, nu ne-am fi supus.
Li s-a oferit o oportunitate incredibilă și și-au bătut joc de ea.
Depuseserăm atâta muncă de dezvoltare personală
și ne adunaserăm foarte mult curaj
ca să recunoaștem că suntem lesbiene.
Acum știu... A & C au fost o pacoste energetică.
Și ne-au dat afară din grup.
CATRINA 88 DE PRIETENI COMUNI
BLOCARE
ANNE 77 PRIETENI COMUNI
BLOCARE
Afacerea noastră a fost închisă peste noapte.
CATRINA - Jeff și Shaleia au ales să ne denunțe...
Nu le mai putem susține munca, după cum s-au comportat cu noi.
S-a întâmplat foarte repede și nu stăteam pe un teren solid.
Am rămas cu o teroare
că sunt deconectată de identitatea de sine
și că nu știu cum să înaintez în viață.
JEFF - Dacă-L ataci pe Domnul Isus, ai parte de zece vieți în exil.
Mi se face rău numai când mă gândesc cum m-a făcut să mă simt.
Oamenii merită ceva mai bun decât asta.
Și nu spunem: „Trebuie să devin asta.”
Adevărul e că ești deja asta.
Ce le-a făcut lor îmi făceau și mie.
CARLY FOSTĂ MEMBRĂ
Și mă încurajau să-mi schimb genul
pentru că eram foarte masculină.
Și le-am spus că nu vreau să fac asta.
Ei au tot insistat, deși le spuneam
că nu vreau să fiu bărbat.
Eu spun că ești bărbat pe interior. Cum se simte asta?
Pare că vorbești despre ceva...
De unde le-a venit ideea, în primul rând?
Cu excepția acestei nevoi profunde de a se asigura că, la urma urmei,
practic, pe hârtie, tehnic,
am ajuns la heterosexualitate, nu?
Și asta e absolut dezgustător. Da.
În timp ce făceam reportajul,
primeam e-mailuri de la cei care fuseseră în Universul flăcărilor gemene.
Unii dintre ei își schimbaseră identitatea de gen
și păreau că își asumaseră
noua identitate de gen și că erau fericiți.
O să pornesc camera și o să vorbesc despre...
Și mulți alții au simțit o stare acută de disforie.
Adevărata problemă este că există un context
în care, dacă cineva pretinde
că își dă seama cine este o persoană cu adevărat,
este un fundament al răului
cu care oamenii trans s-au confruntat o lungă perioadă de timp.
Nu putem să privim oamenii și să știm cine sunt.
Nu ai cum să faci asta.
UNIVERSUL FLĂCĂRILOR GEMENE ANULARE - APELARE
Am hotărât să fac un al doilea interviu, pe Zoom, cu Jeff și Shaleia.
Voiam să-i confrunt cu privire la problema constrângerii identității de gen.
Voiam să verific unele lucruri.
Ați spune că forțați oamenii să-și schimbe genul?
Categoric și fără echivoc, nu!
- Niciodată. - Bine.
- Și nici nu se va întâmpla vreodată. - Bine, super.
Și cei care spun că s-a întâmplat
deformează realitatea și adevăratul context în care s-a comunicat mesajul.
Te induc în eroare.
- Ești indusă în eroare, Alice. - Bine.
Sunt unele lucruri pe care le-am urmărit personal
care mă fac să interpretez într-un anume fel.
Și mesajul către Anne
pare că transmite că spuneți oamenilor să se schimbe.
Bine. Eu nu le spun asta.
Anne a încercat să vă spună că nu se simte confortabil
să adopte un nume și pronume de bărbat, iar voi ați...
- Nu e adevărat. - Asta e...
- Ea a spus asta. - Ați văzut același clip.
- Da, asta a spus ea. - Asta e părerea mea.
Iată! Bine, atunci.
Poți să interpretezi cum vrei. Dar nu ăsta e adevărul.
Adevărul e că membrii Universului flăcărilor gemene au făcut o tranziție
socială sub îndrumarea lui Jeff și a Shaleiei.
Nu sunt rău.
Sper că, dacă cineva se uită atent la noi,
să afle, așa cum am aflat și eu,
că iubirea necondiționată stă la baza a tot ceea ce facem.
OPRIRE SUNET - OPRIRE CONVERSAȚIE
Evident, nu facem sex în fața camerei.
Deja mă convinsesem că este un cult,
dar nu eram sigură care era forța motrice din spate.
Jeff e persoana care vorbește mai mult, și în clipuri, și în realitate.
Shaleia, vrei să vorbești despre lucruri spirituale
și să ajuți oamenii să se îndrăgostească?
Da.
Shaleia este mai tăcută,
dar cred și că este forța spirituală a organizației.
Deci, haideți să ne concentrăm asupra inimii când facem incantația.
Dacă n-o puteți face cu voce tare alături de noi,
vă rugăm să o intonați în gând.
Shaleia este cea care e mai dedicată teologiei flăcărilor gemene.
Cu siguranță este complice la abuzul provocat.
Dar nu sunt sigură dacă sau în ce măsură conduce această mișcare.
După ce am fost despărțite aproape 20 de ani,
este ciudat, pentru că...
MICHELLE ALLARD-CROSS PRIETENA DIN COPILĂRIE A LUI MEGAN/SHALEIA
Pare că e o altă persoană.
Nu mi-o pot imagina
urzind și concepând
acest plan de a le lua banii,
și mă face să mă întreb ce s-a întâmplat.
„Ce s-a întâmplat cu ea?”
Sper că este fericită,
și sper că este într-o relație plină de iubire.
Dar, pentru cineva care s-a schimbat atât de mult,
mă întreb dacă...
nu cumva a influențat-o ceva și dacă încă o influențează.
Îmi e mai ușor să mi-o imaginez drept victimă,
decât ca pe cineva care ar face un lucru atât de nedrept.
Unii oameni credeau că Megan e principala victimă,
WILLIAM PLANTE TATĂL LUI MEGAN/SHALEIA
iar eu nu sunt de acord.
Megan a fost complice. Nu a fost victimă.
Spun asta fiindcă o cunosc destul de bine pe Megan.
S-a comportat așa de multe ori, cu mine, cu familia.
Poate că interpretează rolul de supusă, dar nu și în spatele camerei.
Nu, a participat de bunăvoie în acest demers.
Megan a avut viziunea și ideea flăcărilor gemene,
iar Jeff a fost cel care se pricepea la partea de filmare
și la afacerea în sine.
Așa că a fost o combinație perfectă.
Ultima veste de la ea a fost printr-o scrisoare, acum patru ani.
Și a fost o diatribă în toată regula.
Când rupe legătura cu cineva,
o face într-un mod absolut desăvârșit și aproape brutal.
Este un lucru foarte dureros.
Pe persoana căreia îi spun Megan
o tratez ca și cum ar fi moartă. Sunt nevoit.
Pentru că Shaleia, persoana care a devenit, îmi este complet străină
și nu am niciun respect pentru ea.
Există o limită a durerii pe care o suportă un tată.
Trebuie să îmi imaginez că a murit, pentru că nu pot accepta ce face.
Dar îmi e dor de Megan pe care am crescut-o.
Și nu știu dacă o să-și mai revină.
Sper să-și revină, dar...
O iubesc și mi-e dor de ea.
Dar nu pot să fiu de acord cu ceea ce face.
Și nu pot să dau asta uitării.
Dar sper că își va cere scuze
și își va răscumpăra greșelile în fața oamenilor pe care i-a rănit.
Asta e tot ce pot să spun.
Jeff și Shaleia nu trăiesc în realitate.
Au proprietatea din care nu prea pleacă.
Sunt înconjurați de oameni care îi idolatrizează.
Nu au legătură cu lumea exterioară. Nu își văd familiile.
Jeff are o soră care a încercat fără succes să ia legătura cu el.
Trăiesc în propria bulă.
Cred că asta face parte din motivul pentru care au crezut că articolul meu
o să fie un lucru grozav pentru ei și că îi va face faimoși,
pentru că ei au impresia că sunt Domnul Isus, nu?
Deci, pe cine să le trimită universul,
dacă nu o jurnalistă adorabilă și cu o atitudine pozitivă, nu?
Ei cred asta cu tărie.
PUBLICĂ
ÎN PROCES DE PUBLICARE
INSTIGATORII
ESTE UN CULT
VANITY FAIR COMUNITATE SPIRITUALĂ SAU CULT?
Cu tot respectul, ce DRACU' am citit?
FOȘTI MEMBRI DIN UNIVERSUL FLĂCĂRILOR GEMENE ZIC CĂ E UN CULT
După ce s-a publicat articolul meu, Jeff mi-a trimis un e-mail.
A spus: „Cred că treci printr-o perioadă grea acum,
„pentru că știm că ce s-a publicat nu este demn de tine.
„Credem că cei din conducerea Vanity Fair
„s-au simțit amenințați de descoperirile tale.
„Dar noi știm că tu știi adevărul.
„Credem că ți s-a oferit varianta de a urma indicațiile și ordinele șefului
„ca să ne distrugi pe baza descoperirilor sau să ne susții.”
Practic, spune că am fost forțată să public articolul,
ceea ce sigur nu e adevărat. Adică...
Și tot continuă. E un e-mail lung.
După acest e-mail,
au publicat un articol de 7.000 de cuvinte
în care m-au vorbit de rău, au vorbit presa de rău.
VANITY FAIR LAȘĂ VOR SĂ NE AMUȚEASCĂ - DIN NOU
Erau foarte supărați. Susțineau că au fost înșelați,
ceea ce nu e adevărat. Știau de la bun început
că o să investighez afirmațiile care pretindeau că erau un cult.
Dar apoi am aflat că vreo 20-30 de membri
au plecat din organizație în urma lansării articolului meu.
Sunt foarte dezamăgit că m-am alăturat acestui grup.
Oamenii plecau. Am plecat și eu.
Sunteți niște guru falși.
Când am văzut că membri pe care îi admiram plecau din grup...
Jeff și Shaleia, de ce nu încercați voi exercițiul oglinzii?
și vorbeau despre experiențele negative
avute cu Jeff, Shaleia și cu grupul,
am început să-mi deschid ochii:
„Oamenii ăștia care erau conectați cu ei au plecat.
„Trebuie să fie ceva în neregulă.”
EȘTI SIGUR CĂ VREI SĂ PĂRĂSEȘTI UNIVERSUL FLĂCĂRILOR GEMENE: FORUM DESCHIS
PĂRĂSEȘTE GRUPUL
Cei care au profitat de mine
nu sunt mulțumiți de relația lor cu Dumnezeu.
- Mi-ați răstălmăcit cuvintele... - Nepotrivit.
„Ăsta ești tu. Uită-te la mine! Uite ce am făcut!”
Și nu voi ați făcut asta. Ci eu.
Eu sunt profesorul. Nu îmi dai tu mie lecții.
Taci dracului și ascultă-mă!
Am fost scoasă de pe grupul de pe Facebook
pentru că i-am spus ceva lui Jeff și nu i-a plăcut.
Făceau bani grei de pe urma traumelor noastre.
Și asta e halucinant.
Sper să îți potolești aroganța, pentru că te consumă și o să te facă
să ai sindromul Down în următoarea viață.
De ce sunt în această comunitate care nu mă ajută
cu problema pentru care am căutat ajutor?
După ce am plecat din UFG în septembrie, n-am mai vrut să aud de ei.
Efectiv n-am mai vrut să aud nimic de porcăria aia.
Știu ce rahat mănânc aici.
Și, dacă nu ești de acord, du-te dracului!
Pa!
N-am mai vorbit deloc cu ei de pe 1 octombrie 2015,
de când s-au mutat din casa în care am locuit împreună.
ERIC ROGERS PRIETENUL DIN COPILĂRIE AL LUI JEFF
Și, la momentul acela, au rupt legătura foarte violent.
S-au descotorosit de mine, de toți prietenii mei apropiați,
de toți cei care au fost conectați cu ei
din viața anterioară a lui Jeff.
Au tăiat legătura brusc și definitiv.
Am fost înlăturat și blocat de pe rețelele lor sociale.
Deci trebuie să-mi imaginez că nu e nicio șansă
să fi primit vreun apel telefonic.
Dar nu se știe niciodată.
Apelul dvs. a fost redirecționat către mesageria vocală automată.
Lăsați un mesaj după semnalul sonor!
După ce terminați înregistrarea,
închideți sau apăsați tasta 1.
Salut...
Dacă...
Nu știu dacă ăsta e sau nu numărul de telefon al lui Jeff.
Sunt...
Sunt Eric.
Eu...
nu știu sigur unde ești sau ce faci.
Îmi e dor de...
Îmi e dor de Jeff pe care îl știam.
Nu am nici cea mai vagă idee
dacă mai pot să dau de tine, dar...
dacă da, îmi e dor de tine, frate, și sper să te revăd.
Cumva. Pe vechiul Jeff.
Îmi e dor de tine, frate.
Am acceptat faptul
că vechiul Jeff nu mai poate fi adus înapoi.
A dispărut. Nu mai este acea persoană.
Încă mai e o parte din mine
care prețuiește amintirile pe care le-am creat.
Mi-a fost cel mai bun prieten foarte mulți ani
și iubesc acele amintiri.
Deci, este complet natural
dacă plângeți des
sau dacă scăpați de obiceiurile vechi.
Am insistat cu Briana
și îi trimiteam periodic mesaje, e-mailuri,
poze de acasă.
Am găsit poza asta cu tine. Foarte drăguță
Îmi e dor de tine, dragă x
N-am primit niciun răspuns
până în februarie 2021.
Am primit un apel de la ea în care mi-a spus că e foarte nefericită.
Voia să vină acasă.
Desigur, am fost șocată.
A spus: „Nu vreau să știe partenerul meu, vreau doar să vin acasă.
„Îmi aduc cățelușul. Nu sunt bine deloc.”
I-am spus: „Bine. Ia primul avion. Vin să te iau.”
M-am dus la aeroport, am luat-o. În câteva zile, era acasă.
Dar era într-o stare de spirit mult mai rea decât o văzusem vreodată.
Stăteam afară, lângă vatră, și a venit cu câinele,
discutam, iar ea plângea încontinuu.
LISA MĂTUȘA BRIANEI
Iar Cheryl a spus: „Bri, ești bine? Hai să te îmbrățișez!”
Țin minte că Cheryl s-a ridicat și a îmbrățișat-o.
Cel mai important lucru e să poți oferi
dragoste și sprijin persoanei care trece prin asta.
Și asta facem.
Știu că începe să gândească pe cont propriu.
Văd asta. Văd strălucirea din ochii ei din când în când.
Sunt foarte încrezătoare că o să scape de sub acest control.
Nu va fi ușor. Cum scoți pe cineva
dintr-o astfel de organizație care îți controlează mintea
în timp ce le permiți să facă asta? Nu știu.
Mă rog pentru dreptate și să iasă adevărul la iveală.
Și să fie conștienți oamenii de ce se întâmplă
în organizația Flăcările gemene.
O să-și revină.
Am încredere.
O să reușim.
- Uită-te la asta! - Da, știu. E printre preferatele mele.
Țin minte că mă gândeam
că am muncit foarte mult în ziua aia
și că a trebuit să facem multe lucruri istovitoare. Dar ziua nunții noastre
a fost modul perfect
de a sărbători tot ceea ce deveniserăm
și ce reușiserăm să facem împreună.
Am avut un anumit sentiment al victoriei.
Sper că, spunându-mi povestea în acest fel,
mă ajută
să scap de ea pentru totdeauna.
Să las în urmă experiența asta
și să-mi văd de drum în relația mea cu Anne.
Catrina m-a cerut în căsătorie. Sigur că urma să accept.
Am depășit adversități de neconceput împreună,
iar acesta este doar un alt lucru pe care l-am trecut.
Îți poți săruta mireasa!
Mi-a oferit multe dovezi
asupra puterii, rezistenței și statorniciei relației noastre.
Cred că avem o frumoasă poveste de dragoste.
Avem o poveste de iubire de succes.
De fapt, cred că e cea mai bună pe care o știu.
PROASPĂT CĂSĂTORITE
Asta ne-am dorit dintotdeauna,
să le arătăm oamenilor că e posibil să fii tu însuți
și că este posibil să creezi
o experiență de dragoste cu cineva care este autentic
și puteți să fiți cine sunteți cu adevărat.
Bun, haideți să inspirăm adânc!
Să ne concentrăm asupra chakrei inimii!
VIZUALIZĂRI
Nu e niciodată potrivit să renunți la căutarea flăcării tale gemene,
decât dacă ești un delăsător.
Faceți-vă de cap, nu vă sfiiți!
În 2016, când și-au lansat grupul de Facebook,
iar Shaleia adăuga oameni, cred că aveau vreo 70 de membri.
Când am scris articolul, în 2020, aveau 14.000 de membri.
Iar astăzi au aproape 40.000 de membri.
Nu mai postează atât de mult ca pe vremuri.
Sunt mult mai precauți.
Dar continuă să manipuleze concepția oamenilor
asupra identității de gen și asupra orientării sexuale.
Și oamenii continuă să se alăture organizației.
ALĂTURAȚI-VĂ GRUPULUI ANULAȚI CEREREA
Se alătură tot timpul membri noi.
Bine ați revenit! Mă numesc Gabriel
și astăzi o să vorbim despre...
Indiferent care e adevărul pentru Gabe, fiindcă nu îl știm,
am încredere 100% când spun că tehnicile
folosite de Universul flăcărilor gemene
pentru a determina
identitatea de gen a oamenilor
sunt eronate, nu sunt reale,
nu sunt susținute de nicio dovadă.
Ne revedem în următorul videoclip.
Flăcările gemene a reușit să-și creeze un renume mondial
pentru că acest sentiment de singurătate e o pandemie internațională.
Nu știm unde ne e locul și nu știm cum să remediem acest lucru.
De aceea caută oamenii religia
și orice, de altfel, pentru că îți oferă răspunsuri.
ILUMINĂM CALEA SPRE IUBIREA ETERNĂ
Spiritualitatea este o afacere grozavă, fiindcă n-ai nevoie de acreditări,
fiindcă religiile instituționalizate sunt în declin în SUA,
iar oamenii simt nevoia să dea un sens vieții,
așa că vor răspunsuri de la ceva ce se simte transcendental.
Iar Jeff și Shaleia susțin că au aceste răspunsuri.
Se folosesc de vulnerabilitatea
și de nesiguranța prezente în lume
și au canalizat asta într-o mașinărie
producătoare de mulți bani și...
care creează foarte multă traumă pentru foarte mulți oameni.
Sper ca toată treaba asta să se dizolve, pur și simplu.
Să li se dizolve toată comunitatea.
Și să le piară afacerea și speranțele de continuitate.
Asta ar fi ideal. Da.
Briana e acum acasă, cu familia.
A refuzat interviul sau să apară în documentar.
Producătorii au încercat să-i contacteze pe Jeff și pe Shaleia
în timpul filmărilor, pentru a oferi comentarii.
Jeff și Shaleia nu au răspuns.
Subtitrarea: Valeriu Cosa
Redactor Mioara-Amalia Lazăr